b'\n_START_ARTICLE_\nOpalni rob\n_START_PARAGRAPH_\nOpalni rob je pesni\xc5\xa1ka zbirka Matja\xc5\xbea Kocbeka. Zbirka je iz\xc5\xa1la leta 1980 pri Cankarjevi zalo\xc5\xbebi.\n_START_SECTION_\nVsebina\n_START_PARAGRAPH_\nV tej pesni\xc5\xa1ki zbirki se Kocbek usmeri k bolj umirjeni, introspektivni liriki. V njej raziskuje bivanje poezije v \xc4\x8dasu umikanja modernizma in prihoda postmodernizma._NEWLINE_Od eksperimentiranja z asociacijami in simbolnimi verigami se premakne bli\xc5\xbeje k tradiciji, kot je \xc5\xbee zapisana v njegovi dru\xc5\xbeini. S tem je povezan tudi eden od ciklov zbirke, Pablo, Pavle!, ki opisuje iskanje stika s svetom o\xc4\x8detov/junakov._NEWLINE_Sklepni cikel nosi naslov Rob in vsebuje kratke pesmi, dolge od \xc5\xa1tiri do deset vrstic. V njih je strnil komentarje dalj\xc5\xa1ih pesmi. Ti razkrivajo bistvo njegove poezije: \xc4\x8di\xc5\xa1\xc4\x8denje drugotnih pomenov z besed in iskanje njihovih pomenov iz \xc4\x8dasa, ko je bilo \xc4\x8dlovekovo razmerje do jezika \xc5\xa1e spontano in brez ideolo\xc5\xa1kih omejitev.'